dh-unibe/image-text_koenigsfelden-charters-post-1500 huggingface dataset:
Wir, Agnes, von gottes gnaden wiln̄t chûnginne ze Ungˀn, vˀjechen un̄ tuͦn kunt allen den, die disen ansechent oder hoͤrēt
lesen, ✳ daz wir koͧft haben den erbrˀen, geistlich froͧwē, ✳ der eptischin un̄ dem convent, ùnserr stift ze Chûngsvelt, Sant
Clarē ordens, gelegen in Constentzˀ bistuͦm, disù nach geschriben guͦter, ✳ die wir koͧften umb unsˀn getˀwen diener,
Ruͦdgē dem Schenken. von erst: den hof Rùti, der giltet jerlich ✳ drù malter habern, siben mùt zwei viertel roggē,
vier huͤnr, und ze Hentschikon ein matten, giltet jerlich fûnf viertel kˀnē, un̄ ein aker, giltet jerlich drû viertel
kˀnē, ein viertel roggē. ✳ un̄ ordnen, wollen oͧch, daz die vorgeschriben froͧwen von dem selben guͦt jerlich begangē
unsˀs lieben oͤchems hˀtzog Ruͦdolfes von Lutringē jargzit an dem tag Zefferini, pape et m̄ris, ✳ un̄ den jartag
ùnsers lieben bruͦders, hertzog Lupoltz, tochtˀ, froͧwē Katherinen von Kussin, an sant Michels tag. ✳ un̄ sol man ze
jetwederm male den bruͦdern geben zechen schilling un̄ den froͧwen ein phunt. un̄ sol man jetweders jargzit began mit messen un̄ vigiliien un̄ gebette un̄ mit kertzē, alz ùnsers lieben bruͦder, chùng Ruͦdolfes von
Bechen, jargzit. un̄ daz stet un̄ fest belibe, so geben wir disen brief, besigelt mit ùnserm ingesigel. ✳ ich, die vorgeschriben eptischin, un̄ der convent gemeinlich, ✳ verbinden ùns, unser nachkomēden stet ze hande un̄ ze volfuͤrend, alz daz, ✳ daz hie vor an disen brief geschriben stat. ✳ un̄ diz ze einē waren urkunde, so geben wir disen
brief, besigelt mit ùnserm ingesigel, ✳ der geben ist